มีเมือกใสๆ ไหลออกจากช่องคลอดเยอะมาก เหนียวๆ สีออกเหลืองนิดๆ จะเป็นอะไรไหมค่ะ เมื่อวันศุกร์ที่15 พ.ย ได้มีเพศสัมพันธ์แบบไม่ได้ป้องกันและได้กินยาคุมฉุกเฉินไป วันที่ 21-22 ได้มีเลือดออกคล้ายประจำเดือนแต่เป็นเมือกๆและมาไม่เยอะ หนูจะตั้งครรภ์ไหมค่ะ
สวัสดีค่ะ การรับประทานยาคุมกำเนิดฉุกเฉินสามารถลดโอกาสเกิดการตั้งครรภ์ได้ 80% ค่ะลักษณะเลือดออกคล้ายประจำเดือนนั้น น่าจะเป็นผลข้างเคียงของยาคุมกำเนิดฉุกเฉินนะคะดังนั้นแนะนำให้รอประมาณ 2สัปดาห์ หากประจำเดือนยังไม่มา ให้ทดสอบการตั้งครรภ์อีกทีนะคะส่วนลักษณะเมือกใสๆนั้น ถือว่าเป็นอาการตกขาวนะคะ ซึ่งหากไม่มีกลิ่นผิดปกติ สามารถรอดูอาการได้นะคะระหว่างนี้ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ